ཞི་ཅིན་ཕིང་གིས་ཀྲུང་གོ་ཕྱོགས་ཀྱིས་ཧན་ཁྲའོ་ཕྱོགས་གཉིས་པོས་འབྲེལ་བ་ཟབ་ཏུ་དང་འདུམ་འགྲིག་མཉམ་ལས་བྱ་རྒྱུར་མཐའ་གཅིག་ཏུ་རྒྱབ་སྐྱོར་བྱེད་ཀྱི་ཡོད།ང་ཚོས་ཕྱོགས་གཉིས་པོའི་ལྷོ་བྱང་གླེང་མོལ་དང་སྤེལ་རེས་ལ་སྐུལ་འདེད་བཏང་སྟེ་ཁྲའོ་ཞན་ཕྱེད་གླིང་གི་གནད་དོན་རིམ་གྱིས་ཐག་གཅོད་ཐུབ་རྒྱུར་རྒྱབ་སྐྱོར་བྱ་རྒྱུ་ཡིན།དེང་སྐབས་ཁྲའོ་ཞན་ཕྱེད་གླིང་གི་དུས་བབ་ལ་འགྲན་སློང་དང་གོ་སྐབས་མཉམ་དུ་གནས་ཡོད།ཕིང་ཁྲང་དགུན་དུས་ཨོ་རྩལ་འགྲན་ཚོགས་ཀྱིས་ཧན་ཁྲའོ་གླེང་མོལ་ལ་གོ་སྐབས་སྦྱིན་རྒྱུ་མ་ཟད།ཁྲའོ་ཞན་ཕྱེད་གླིང་གི་དུས་བབ་ལེགས་སུ་འགྲོ་འགོ་ཚུགས་སར་ཡང་འགྱུར་རེ་ཡོད།ཀྲུང་གོ་ཕྱོགས་ཀྱིས་ཧན་གོ་ཕྱོགས་ཚུད་པའི་ཕྱོགས་ཁག་དང་མཉམ་དུ་སྤེལ་རེས་དང་མཉམ་ལས་ལ་ཤུགས་སྣོན་བརྒྱབ་ནས་དུས་བབ་སྔར་བས་ལེགས་པའི་ཕྱོགས་སུ་འཕེལ་རྒྱས་འགྲོ་རྒྱུར་བརྩོན་ལེན་བྱེད་འདོད་ཡོད་ཅེས་ནན་བཤད་གནང་བ་རེད།